Audioslave

Denne artikkelen handler om bandet Audioslave. For bandets debutalbum, se Audioslave (album).

Audioslave var et alternativ rockeband, og kan regnes som en «supergruppe». Bandet bestod av Chris Cornell, tidligere medlem av Soundgarden, som vokalist og bassist Tim Commerford, gitarist Tom Morello og trommeslager Brad Wilk fra bandet Rage Against the Machine.

Rage Against The Machine ble oppløst da vokalisten, Zack de la Rocha forlot bandet i oktober 2000. De tre siste bandmedlemmene var bestemt på å holde sammen selv etter bruddet. Det jobbet med flere vokalister som for eksempel B-Real fra Cypress Hill. Musikkprodusent Rick Rubin foreslo at bandet kunne prøve å ha en session med Chris Cornell. De tre gjenværende bandmedlemmene fra Rage Against the Machine og Cornell begynte å jobbe sammen i studio i mai 2000.

Dette førte ikke til noe, og de gikk hver til sitt i april 2002, uten å gi ut noe album. I løpet av sommeren samme år kom de imidlertid sammen igjen, og gav ut debutalbumet «Audioslave» 19. november. Deres andre album «Out Of Exile» ble gitt ut 7. juni 2005 og fikk gode kritikker. Det tredje studioalbumet, «Revelations», kom ut 5. september 2006. Audioslave spilte på Quartfestivalen i juli 2005.

15. februar 2007 offentliggjorde Chris Cornell at han, på grunn av musikalske uenigheter, ikke lenger var en del av bandet, og bandet ble oppløst som følge av dette.

 Tidlig arbeid 
I 2001 gav Audioslave, under navnet Civilian ut demoen Civilian Demo. Demoen inneholder demoer og noen sanger som skulle komme på deres første studioalbum, Audioslave. Etter at denne demoen ble gitt ut, skiftet bandet navnet til Audioslave.

Studioalbumene (2002–2006)
Audioslave (2002)

Debutalbumet Audioslave ble gitt ut i 2002 og solgte over 162 000 eksemplarer den første uken, og er det bestselgende Audioslavealbumet. Men selv om albumet klarte seg godt kommersielt, fikk det blandet kritikk. Det ble gitt ut fem singler «Cochise», «Like a Stone», «Show Me How To Live», «I Am the Highway» og «What You Are».

Out Of Exile (2005)

Out Of Exile er deres andre studioalbum. Det ble gitt ut i 2005. Albumet kom på 1.-plass på Billboard 200. Audioslaves to andre album kom aldri så høyt:  og Billboard - Audioslave - Revelations  som det eneste av Audioslave sine album, men det solgte ikke like bra som debutalbumet. Det ble gitt ut fire singler fra albumet; «Your Time Has Come», «Out Of Exile», «Be Yourself» og «Doesn't Remind Me».

Revelations (2006)

Revelations er det tredje og siste studioalbumet til Audioslave og ble gitt ut i 2006. Revelations var tyngre enn de to tidligere albumene og hadde flere politiske tekster, som «Wide Awake» og «Sound Of a Gun». Det ble gitt ut to singler fra albumet «Original Fire» og «Revelations». Chris Cornell og Tom Morello var begge opptatt av sine respektive soloprosjekter, Cornell hadde begynt å arbeide med albumet Carry On, mens Morello holdt på med sitt debutalbum.


Filmer (2002–2007)
Audioslave (2002)

I 2002 lanserte Audioslave sin første film. Filmen inneholder tre musikkvideoer og to sanger fra deres opptreden på The Late Show with David Letterman, Audioslaves første konsert.

Live In Cuba (2005)

Konserten var gratis og publikum fikk høre sanger skrevet av Soundgarden, Audioslave og Rage Against the Machine. Det var 70 000 tilskuere på konserten. DVD-en inneholder også en 30 minutter lang dokumentar om bandet og hvorfor de dro til Cuba. Konserten er spesiell, også fordi dette var første gang Audioslave spilte sanger fra medlemmenes gamle band. DVD-en ble distribuert for salg i 2005.

 Etter Audioslave 
Etter at Audioslave ble oppløst i 2006 begynte Chris Cornell på et soloprosjekt. Først ga han ut hit singlen «You Know My Name» og senere kom albumet Carry On i 2007. Platen inneholdt blant annet singelen «No Such Thing».

Tom Morello hadde jobbet med sitt soloprosjekt siden tidlig i 2006, men platen ble ikke utgitt før i 2007. Det ble gitt ut en singel, «The Roads I Must Travel», som ikke fikk en eneste listeplassering.

Rage Against the Machine har blitt gjenforent, og alle de tre som kom til Audioslave fra RATM er tilbake i sitt tidligere band.

Studioalbum

Audioslave, 2002
Out Of Exile, 2005
Revelations, 2006

Film
Audioslave (DVD), 2002
Live in Cuba (DVD), 2005

 Singler 
Audioslaves singler i kronologisk rekkefølge.

Audioslave
Cochise
Like a Stone
Show Me How To Live
I Am the Highway
What You Are
Out of Exile
Be Yourself
Your Time Has Come
Doesn't Remind Me
Out Of Exile
Revelations
Original Fire
Revelations

 Referanser 

Eksterne lenker




 Uoffisiell fanside 

Kategori:Rage Against the Machine

Kategori:Alternative rockegrupper
Kategori:Band etablert i 2001
Kategori:Supergrupper